ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 13ΗΣ ΣΕΠΤΕΜΒΡΙΟΥ 1988. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ. - ΣΥΝΑΨΗ ΣΥΜΒΑΣΕΩΣ ΕΡΓΟΥ - ΚΑΜΙΝΟΣ ΓΙΑ ΤΗΝ ΚΑΥΣΗ ΑΠΟΒΛΗΤΩΝ. - ΥΠΟΘΕΣΗ 194/88 R.



Συλλογή της Νομολογίας του Δικαστηρίου 1988 σελίδα 04559



Διάδικοι

Σκεπτικό της απόφασης

Διατακτικό



Λέξεις κλειδιά

++++

Διαδικασία ασφαλιστικών μέτρων - Προσωρινά μέτρα - Εξουσίες του Προέδρου δυνάμει του άρθρου 84, παράγραφος 2, του κανονισμού διαδικασίας

(Συνθήκη ΕΟΚ, άρθρο 186 κανονισμός διαδικασίας, άρθρο 84, παράγραφος 2)

Διάδικοι

Στην υπόθεση 194/88 R,

Επιτροπή των Ευρωπαϊκών Κοινοτήτων, εκπροσωπούμενη από τον Guido Berardis, μέλος της νομικής της υπηρεσίας, με αντίκλητο στο Λουξεμβούργο τον Γεώργιο Κρεμλή, κτίριο Jean Monnet, Kirchberg,

προσφεύγουσα,

κατά

Ιταλικής Δημοκρατίας, εκπροσωπούμενης από τον Luigi Ferrari Bravo, προϊστάμενο της υπηρεσίας διπλωματικών διαφορών, επικουρούμενο από τον Pier Giorgio Ferri, avvocato dello Stato, με τόπο επιδόσεων στο Λουξεμβούργο την πρεσβεία της Ιταλίας, 5, rue Marie-Adelaide,

καθής,

που έχει ως αντικείμενο αίτηση λήψεως προσωρινών μέτρων για την αναστολή της συνάψεως από το "Consorzio per la costruzione e la gestione di un impianto per l' incenerimento e trasformazione dei rifiuti solidi urbani" που εδρεύει στην Κοινότητα της La Spezia, της συμβάσεως του έργου κατασκευής της καμίνου του "Consorzio" για την καύση αποβλήτων,

Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ

ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ

εξέδωσε την ακόλουθη

Διάταξη

Σκεπτικό της απόφασης

1 'Οσον αφορά τα πραγματικά περιστατικά της υποθέσεως, αναφέρομαι στην προσφυγή της 18ης Ιουλίου 1988, με την οποία η Επιτροπή ζήτησε από το Δικαστήριο να διατάξει με τη διαδικασία των ασφαλιστικών μέτρων, σύμφωνα με το άρθρο 84, παράγραφος 2, του κανονισμού διαδικασίας, την αναστολή της συνάψεως συμβάσεως έργου από το "Consorzio per la costruzione e la gestione di un impianto per l' incenerimento e trasformazione dei rifiuti solidi urbani" (ένωση κοινοτήτων για την κατασκευή και διαχείριση εγκαταστάσεως καύσεως και μεταποιήσεως στερεών κοινοτικών αποβλήτων).

2 Με Διάταξη της 20ής Ιουλίου 1988, ο πρόεδρος του Δικαστηρίου, κρίνοντας κατά τη διαδικασία των ασφαλιστικών μέτρων, διέταξε προσωρινώς την Ιταλική Δημοκρατία να λάβει όλα τα αναγκαία μέτρα προκειμένου να ανασταλεί μέχρι τις 15 Σεπτεμβρίου 1988 ή οποιαδήποτε άλλη ημερομηνία καθορίσει το Δικαστήριο με μεταγενέστερη Διάταξη η σύναψη της προαναφερθείσας σύμβασης έργου και να καταθέσει το αργότερο μέχρι την 5η Σεπτεμβρίου 1988 τις παρατηρήσεις της σχετικά με το αίτημα της Επιτροπής.

3 Η Ιταλική Δημοκρατία κατέθεσε τις παρατηρήσεις της στις 2 Σεπτεμβρίου 1988.

4 Ενόψει των παρατηρήσεων που κατέθεσε η Ιταλική Δημοκρατία, παρίσταται ανάγκη να ακουσθούν οι προφορικές εξηγήσεις των διαδίκων. Δεδομένου ότι δεν μπορεί να οριστεί ακρόαση πριν από τις 15 Σεπτεμβρίου 1988, πρέπει να παραταθούν τα προαναφερθέντα συντηρητικά μέτρα μέχρι της ημερομηνίας εκδόσεως της Διατάξεως με την οποία θα τερματισθεί η παρούσα διαδικασία ασφαλιστικών μέτρων.

Διατακτικό

Για τους λόγους αυτούς

Ο ΠΡΟΕΔΡΟΣ,

κρίνοντας κατά τη διαδικασία των ασφαλιστικών μέτρων,

διατάσσει:

1) Η Ιταλική Δημοκρατία οφείλει να λάβει όλα τα αναγκαία μέτρα προκειμένου να ανασταλεί μέχρι την ημέρα εκδόσεως της Διατάξεως με την οποία θα περατωθεί η παρούσα διαδικασία ασφαλιστικών μέτρων η σύναψη της συμβάσεως έργου από το Consorzio per la costruzione e la gestione di un impianto per l' incenerimento e trasformazione dei rifiuti solidi urbani, που εδρεύει στην κοινότητα της La Spezia.

2) Επιφυλάσσεται ως προς τα δικαστικά έξοδα.

Λουξεμβούργο, 13 Σεπτεμβρίου 1988.